TV7 JERUUSALEMMA UUDISED
Eetris on Jeruusalemma Uudised. Tere õhtust!
ÜRO allorgani UNESCO
ehk haridus-, teadus- ja kultuuri- organisatsiooni juht Irina Bokova
vapustas eelmine nädal publikut,
kui kõneles Europarlamendi istungil Brüsselis.
Kõigil oli veel värskelt meeles UNESCO juhtkonna 13. oktoobri otsus
mille järgi juutidel pole kunagi olnud mingit ajaloolist seost terve Iisraeli
ja veel vähem Jeruusalemmaga.
Vaid kaks nädalat hiljem otsustas UNESCO pärandikomitee,
kuhu kuulus ka Soome,
et seoses UNESCO eelmise otsusega
kuulutatakse kõik piibellikud ja juudi ajalukku kuuluvad eriobjektid
üksnes islamiajaloo osaks ning seega islami pärandiobjektideks.
Bokova mainis siiski oma kõnes, et Tooras mainitud Jeruusalemm
oli kuningas Taaveti ajal Iisraeli pealinn
ja sinna ehitas Saalomon kunagi esimese templi,
kuhu viidi lepingulaegas.
Lõpuks võttis Bokova täiesti vastupidise seisukoha
oma organisatsiooni otsustele,
kui tõdes, et Jeruusalemma staatus ühe maailmapärandi objektina
on osa laiemast rahunägemusest.
Samas oli ta ka vastu kõigile viisidele, mis püüavad eitada selle juudi ajalugu
ning samuti on ta vastu katsetele näidata Iisraeli illegaalse riigina.
Lisaks ei aktsepteeri ta antisemitismi mitte ühelgi kujul.
Suurel võiduparaadil Teheranis esitles Iraan uusi LR-SAM rakette
ehk pikamaarakettide Sayyad-3 rakettide tõrjumiseks mõeldud rakette.
Samas esitlesid nad eelkõige infoks Iisraelile
oma Vene päritolu S-300 patareisid, tanke, droone,
uusi lahinguhävitajaid ja õhutõrjesüsteeme.
Nagu tavaliselt, oli rakettidele selgelt maalitud tekst: Surm Iisraelile,
Taaveti tähti, halvustavaid pilte
ja islami ülimuslikkust kuulutavaid loosungeid.
Ligi kahe aasta eest Iraani ja P5+1 vahel sõlmitud tuumalepingus
olid sellised relvad siiski keelatud.
Huvitav on näha, kuidas USA president
sellistele lepingurikkumistele reageerib.
Süüriast, Damaskuse ja Quneitra vahelt,
on viimasel ajal tulistatud Iisraeli Golanile mitmeid granaate.
Samas on ka Iisrael tulistanud nii mürske kui lühimaarakette
objektide pihta, kust granaadid on lähtunud.
Minister Lieberman peab toimunu eest vastutavaks Süüria valitsust,
kes iganes neid ka tulistanud poleks. Süüria aga süüdistas Iisraeli selles,
et Quneitra kandis asuvaid baase on tabanud Iisraeli raketid.
Omaenda tulistamisi unustas Süüria mainida.
Kuigi Süüria tulistatud lahingumürsud ei tekitanud nähtavat kahju,
teatas Iisraeli armee, et järgib nulltolerantsi,
kui ohus on kodanike julgeolek.
Esmaspäeval, 24.04, kell 10 hommikul kõlasid Iisraelis sireenid,
seiskus liiklus ja riigis vaikiti kaheks leinaminutiks,
et mälestada II Maailmasõja ajal natsi surmalaagreis tapetud juute.
Mitmed mälestusüritused toimusid juba eelmisel päeval,
sh Jeruusalemmas Yad Vashemi Holokaustimuuseumis,
kus viibisid peaminister Netanyahu ja president Rivlin.
Netanyahu mainis kõnes hiljuti ilmnenud dokumentide põhjal,
et kui liitlased oleks laagreid pommitanud
ja aktiivsemalt tegutsenud juba 1942. a,
kui nad olid teadlikud laagreist ja neis toimuvast,
oleks päästetud isegi 4 miljonit juuti ja veel miljoneid teisi.
Ta põhjendas oma kõne ÜROs avaldatud uute dokumentidega,
mis tõestavad ühegi kahtluseta,
et liitlased teadsid natside massimõrvadest juba sõja algfaasis.
Ka USAs Maailma Juutide Keskuses peeti suur mälestusüritus,
kus oli peakõnelejaks USA president Donald Trump.
Ta rõhutas, et seda ei tohi enam kunagi juhtuda.
"Kui vaatame tagasi maailma ajaloo süngeimatele peatükkidele,
peame tõdema otsustavalt, et seda ei tohi enam iial juhtuda."
Samas rõhutas Trump jõuliselt USA pühendumust
Iisraeli sõprusele ja selle kaitsmisele.
Poolas, kus asusid suurimad tapalaagrid,
käis Iisraeli armee peastaabiülem Gadi Eizenkot.
Ta juhtis Auschwitzi laagrisse viinud Elu Marssi
koos paljude Knesseti liikmete ja Poola ametnikega.
Gazat valitsev Hamas püüdis smugeldada Iisraeli
ravimipakkidesse peidetud lõhkeainet Erezi piiripunkti kaudu põhjas.
Iisraeli sisejulgeolekuteenistus Shin Bet ja Iisraeli piiripolitsei
uurisid kahe palestiinlanna valduses olnud ravimeid
ja leidsid neist hoopis lõhkeaineid.
Need asusid siiski autentsetes, siltidega ravimipudelites.
Naised olid õed.
Üks neist oli saanud loa tulla Iisraeli vähiravile.
Juurdluses selgus, et Hamas oli käskinud
asendada ravimid lõhkeainetega ja läbinud vastavad protseduurid.
See polnud esimene juhtum,
kus Hamas on püüdnud kasutada arstiabi saama tulnud isikuid,
ravimilaste või kiirabiautosid.
Liibanoni peaminister Sa'ad Hariri on palunud ÜRO-lt abi
suhete parandamiseks Iisraeliga. Liibanon on Süüria kõrval teine riik,
kes on tehnilises mõttes Iisraeliga endiselt sõjas.
1973. a Yom Kippuri sõja järel
olid riigid ajutises relvarahus
ning seda staatust Liibanoni peaminister püüabki muuta.
Vaevalt, et ta kohe püsivat rahulepingut taotleb,
aga algatus võib sinna viia,
kui praegune relvarahu püsivaks muudetakse.
Peaministri avaldus kõlas vaid paar päeva pärast seda,
kui terrorirühmitus Hezbollah teatas,
et kontrollib Iisraeli armee ehitatud positsioone oma piiril Liibanoniga.
Selle meediatrikiga püüavad nad ilmselt oma toetajaid inspireerida
seoses võimaliku tulevase rünnakuga.
Iisraeli armee esindaja teatel on tegu pigem tavalise piikide täristamisega
kui tõeliseks sõjaliseks rünnakuks valmistumisega.
Hezbollah'l on siiski 100 000-150 000 raketti ja mürsku,
nii et suhtume kõigisse sellistesse avaldustesse tõsiselt,
kuna Hezbollah on ähvardanud hävitada
Põhja-Iisraeli kibutseid ja külasid
See on tänaseks kõik. Paluge rahu Jeruusalemmale!
Jääge TV7 kanalile ja olete heas seltskonnas.
Tõlge: Monika Jaaguri
TV7 Eesti tööd saab toetada helistades 900 1777 (kõne hind 7 eur)
või pangaülekandega järgmistele arvelduskontodele
Swedbank EE052200221048388411 SEB EE441010220109461019
Saaja: Taevas TV7
Lisainfo www.tv7.ee või tv7@tv7.ee
Hea vaataja! Kui oled kogenud, et saatesari on sind puudutanud
ja soovid, et see jätkuks,
võid helistada TV7 Eesti telefonil 900 1777 (kõne hind 7 euri)
või teha ülekande ekraanil nähtavate kanalite kaudu.
Lisa kindlasti makse saaja nimi ja viitenumber.
On hea meeles pidada, et Jumal õnnistab neid,
kes toetavad ja õnnistavad Iisraeli ka sel moel.